**Էդվին Հայկ Ալբերյան** (անգլ.՝ Edwin Haig Alberian, հունվարի 21, 1920(1920-01-21), Նյու Յորք, Նյու Յորք, ԱՄՆ - մարտի 31, 1997(1997-03-31)), ամերիկահայ ծաղրածու, բեմական և հեռուստատեսային դերասան և զվարճացնող, որն իր կարիերան սկսել է Օֆֆ-Բրոդվեյի և Բրոդվեյի ներկայացումներում և տեղափոխվել է զարգացող հեռուստատեսություն, որտեղ մանկական հաղորդումներում աշխատել է որպես ծաղրածու։

Կենսագրություն
--------------

Էդվին Հայկ Ալբերյանը ծնվել է Նյու Յորքում, 1920 թվականի հունվարի 21-ին։ Հաճախել է Նյու Յորքի և Կոլումբիայի համալսարաններ, որտեղ ուսումնասիրել է բնական գիտություններ ու քիմիա և ստացել է օծանելիքի ոլորտի մասնագետի որակավորում։ Ավելի ուշ նա ավարտել է Ջուլիարդի դպրոցը և ընտրել դերասանի կարիերա։

Ալբերյանն ամուսնացել է և բնակություն հաստատել Նյու Ջերսի նահանգի Ուիհոքեն քաղաքում՝ կնոջ՝ Մարի Հեքիմյանի հետ։ Նրանք ունեցել են երկու երեխա։

Ալբերիանը ծագումով հայ էր, նրա ընտանիքը Միացյալ Նահանգներ էր ժամանել որպես հայկական սփյուռքի մաս։

Հայաստան կատարած մասնավոր այցի ժամանակ նրան տեսել են տեղի երեխաների հետ ժամանց անցկացնելիս։ 1988 թվականին, մի քանի տարիների մոռացությունից հետո, կենսաթոշակի անցած ծաղրածուին հրավիրվել էին Խորհրդային Հայաստան՝ մշակութային փոխգործակցության նպատակով։

Ալբերյանը մահացել է 1997 թվականի մարտի 31-ին։ Նա թաղված է Նյու Ջերսի նահանգի Նորթ Բերգեն քաղաքի Ֆլաուեր Հիլ գերեզմանատանը։

Դերեր
-----

Հանրային ելույթների ժամանակ Ալբերյանը խաղացել է Քլարաբել ծաղրածուի դերը, իսկ հեռուստատեսային *Howdy Doody* շոուում հանդես է եկել պրոֆեսոր Գուսբագսի կերպարով, ինչպես նաև այլ հերոսների՝ մասնավորապես, Doaky ծաղրածուի դերով *Let's Have Fun* and *The Beachcomber Bill Show*-ներում։

Ալբերյանին հաճախ են խնդրել կատարել անիմացիոն կամ գովազդային կերպարների կենդանի կատարումներ։ Այն ծրագրերում, որոնցում նա աշխատել է, հանդես է եկել նաև Բոզո ծաղրածուի և *Banana Splits* շոուի կերպարներից մեկի տեսքով։ Նա հանդես է եկել նաև օգնականի և ուղեկցողի դերերում, *Sunbeam Bakeries* բրենդի գովազդերում՝ Little Miss Sunbeam թալիսման կերպարի հետ համատեղ՝ սըր Քլաքի Վաքիի դերում։ Այս բազմաթիվ կերպարներով նա հաճախ ելույթ է ունեցել որպես հանդիսավար էստրադային շոուներում ու դրամահավաքների ժամանակ և ծանոթացել հայտնի շատ գործիչների հետ։

Ծանոթագրություններ
------------------

1. ↑  www.ibdb.com accessdate = december 11, 2009
2. ↑  By Meyer Berger (Dec. 3, 1954). «About New York; Minerva Stands in Eternal Salute to Liberty From Brooklyn Cemetery -- Man Goes Places».
3. ↑  Stancavish, Don (1997 թ․ ապրիլի 2), «Edwin Alberian was TV's Clarabell», *The Record*
4. ↑  list of famous diaspora Armenians accessdate = December 10, 2009
5. ↑  Parisi, Albert J (1988 թ․ մայիսի 22), «Clown to Visit Soviet», *New York Times*: 12, Վերցված է 2009 թ․ դեկտեմբերի 10-ին
6. ↑  VIPatients w/ photo accessdate = December 10, 2009
7. ↑  Reporter, Hudson (2013 թ․ հոկտեմբերի 27). «Seven cemeteries». *Hudson Reporter Archive* (ամերիկյան անգլերեն). Վերցված է 2021 թ․ հունիսի 6-ին.
8. ↑  www.tvacres.com access date December 11,2009
9. ↑  «www.tv.com accessdate = December 10, 2009». Արխիվացված է օրիգինալից 2010 թ․ հունիսի 30-ին. Վերցված է 2021 թ․ հունիսի 6-ին. `{{cite web}}`: Missing pipe in: `|title=` (օգնություն)
10. ↑  www.tvparty.com accessdate = December 10, 2009
11. ↑  «www.toonarific.com accessdate = December 10, 2009». Արխիվացված է օրիգինալից 2022 թ․ օգոստոսի 10-ին. Վերցված է 2021 թ․ հունիսի 6-ին. `{{cite web}}`: Missing pipe in: `|title=` (օգնություն)
12. ↑  Little Miss Sunshine accessdate = December 10, 2009